Frutiger Aero

Frutiger Aero, ankaŭ nomata Web 2.0 Gloss, estas "futurisma" dezajnstilo de uzantinterfaco kaj interreta estetiko bazita sur Windows Aero. La nomo de la stilo devenas de Adrian Frutiger, svisa tipografiisto, kiu estis respondeca pri multaj humanismaj tiparoj ofte uzataj en pli malnovaj komputilaj interfacoj. La dezajno karakteriziĝas per intensa uzado de brilaj trajtoj kune kun komputil-generitaj reprezentoj de la naturo, aero, kaj akvo montrataj kune per modernaj teknologioj. La stilo estis populara en la 2000-aj jaroj pro sia skeŭomorfa naturo, kiu celis fari ĝin pli alirebla por konsumantoj, sed ĝi ĉesis esti uzata en la 2010-aj jaroj pro ŝanĝo al minimalismo en interfaca dezajno.

 Karakterizaĵoj 
Frutiger Aero ĝenerale prezentas brilajn kolorojn, skeŭomorfismon, brilajn teksturojn kaj bokeh-fotografion. Oftaj dezajnmotivoj inkluzivas bluajn ĉielojn, herbon, akvon, brilantajn globetojn kaj tropikajn fiŝojn. La dezajnfilozofio de Frutiger Aero estis priskribita kiel "retrofuturisma" kaj reprezentas epokon de "teknologia optimismo", kaj la estetiko mem estis nomita "luda" kaj "maksimalisma".
eta|Artaĵo, kiu inkluzivas tipajn motivojn de Frutiger Aero, inkluzive de brilaj koloroj, akvo, vezikoj, reflektaj surfacoj kaj tropikaj fiŝoj.

 Vidu ankaŭ 
 Aqua (macOS)
 Skeŭomorfismo
 Windows Aero
 Frutiger (tipografio)

Kategorio:Nostalgio
Kategorio:Interfacoj